钦定古今图书集成/明伦汇编/氏族典/第113卷 > 崔居俭
## 钦定古今图书集成/明伦汇编/氏族典/第113卷 > 崔居俭

按《五代史崔居俭传》：“居俭，清河人也。祖蠡、父荛，皆为
唐名臣。居俭美文辞，风骨清秀，少举进士，梁贞明中
为中书舍人、翰林学士、御史中丞，唐庄宗时为刑部
侍郎、太常卿。崔氏自后魏、隋、唐与卢、郑皆为甲族，吉
凶之事，名著家礼。至其后世，子孙，专以门望自高，为
世所嫉。明宗崩，居俭以故事为礼仪使，居俭以祖讳
‘蠡’”，辞不受。宰相冯道即徙居俭为秘书监。居俭历兵、
吏部侍郎、尚书左丞、户部尚书。晋天福四年卒，年七
十，赠右仆射。